खराब फसलों के लिए मांगा 40 हजार रुपए प्रति एकड़ मुआवजा
आलुओंकी गिरी कीमतों तथा पिछले समय के दौरान मटर उत्पादक किसानों को हुए नुकसान को लेकर विभिन्न किसान संगठनों की ओर से माता विद्यावति भवन में एक बैठक की गई। बैठक में किसानों के हो रहे नुकसान पर चिंता व्यक्त की गई तथा किसानों की मांगों को लेकर 9 मार्च को डीसी दफ्तर के आगे रोष धरना देने का फैसला लिया गया।
इस दौरान कुल हिंद किसान सभा के सीनियर नेता भूपिंदर सिंह, बलवीर सिंह जाडला आदि ने कहा कि सरकारों की गलत नीतियों के कारण किसानों का जीवन खराब होता जा रहा है। किसानों को उनकी फसलों का उचित मूल्य नहीं मिल पा रहा। पिछले समय के दौरान हुई नोटबंदी के कारण आलू किसानों को भारी नुकसान हुआ है तथा सरकार को इस नुकसान की भरपाई करनी चाहिए। इस मौके पर बलराम सिंह मल्लुपर, भूपिंदर सिंह राणा, कुलदीप राणा, चमन सिंह भानमजारा, जोगिंदर सिंह, हरबंस सिंह, मनजीत सिंह, गुरमेल सिंह, जसविंदर धर्मकोट, जगदीश सिंह, जोगिंदर सिंह करियाम आदि भी उपस्थित थे।
> मटर आलू सब्जी उत्पादक (जिनकी फसल खराब हो चुकी है) को कम से कम 40 हजार रुपए प्रति एकड़ मुआवजा राशि दी जाए।
> जिन किसानों ने कम दाम पर आलू बेचे हैं, उन्हें 50 हजार रुपये प्रति एकड़ के हिसाब से मुआवजा दिया जाए
> मक्की के मंहगे हो चुके बीज को सरकार तुरंत सप्लाई करे
> गेंहूं का समर्थन मूल्य कम से कम 3 हजार रुपये प्रति क्विंटल किया जाए तथा विदेशों से आने वाला गेंहूं बंद किया जाए
> सभी फसलों का मूल्य स्वामीनाथन रिपोर्ट के अनुसार फिक्स किया जाए
> खेती सहायक धंधों में अधिक से अधिक सब्सिडी दी जाए
> 10 एकड़ वाले किसानों का सरकारी गैर सरकारी ऋण माफ किया जाए
> पशुओं की ओर से फसलों के किए जाते उजाड़े को तुरंत रोका जाए
> कोल्ड स्टोर के रेट को कम किया जाए, किसानों को फसल स्टोर करने में मदद की जाए
माता विद्यावति भवन में बैठक को संबोधित करते हुए बलवीर सिंह जाडला मौजूद किसान संगठनों के नेता।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva